в случай, че има повече от една потенциална представителна държава. Тъй като случаят в настоящото разследване не е такъв, както е описано подробно в настоящия раздел, доводите на EIFI в това отношение бяха отхвърлени.
 (229)
 CCCME заяви, че редица производители на скрепителни елементи в Тайланд са собственост на японски производители на автомобили. Тези производители произвеждат основно нестандартни скрепителни елементи за автомобилната промишленост в Япония и за тази цел внасят висококачествени суровини от свързаните им дружества в Япония. Следователно средната цена на вноса в Тайланд отразявала този внос с по-високи цени и не би била представителна за разходите на китайските производители, които произвеждат основно стандартни скрепителни елементи, като използват по-евтини суровини. Освен това CCCME заяви, че цените на вноса от Япония не са цени, договорени между несвързани лица при справедливи пазарни условия, тъй като са главно резултат от сделки между свързани дружества. Въз основа на тези доводи CCCME поиска, ако Тайланд бъде използван като представителна държава, данните за вноса да бъдат коригирани чрез приспадане на вноса от Япония от общия внос. Това искане беше подкрепено от включения в извадката производител износител Ningbo Jinding и от EFDA.
 (230)
 CCCME не предостави никакви доказателства за мащаба на вноса от Япония в Тайланд на суровини, предназначени за производството на нестандартни скрепителни елементи, специално използвани в сектора на автомобилната промишленост. Също така не бяха предоставени доказателства, че вносът се извършва от свързани страни или че цените на вноса са засегнати от нарушения. Само разликата в цените между вноса от Япония и вноса от други трети държави в Тайланд не беше счетена за достатъчна, за да се заключи, че цените на вноса от Япония са засегнати от нарушения.
 (231)
 EIFI заяви, че представените от CCCME и EFDA информация и доводи показват, че Тайланд не е подходяща представителна държава. Той обаче подчерта, че китайските производители износители произвеждат и изнасят всички видове скрепителни елементи за Съюза, по-специално и нестандартни скрепителни елементи.
 (232)
 Въз основа на GTA Комисията анализира цените на износа от Япония на четирите основни суровини (т.е. 7228 30 (Пръти от легирани стомани (различни от неръждаемите), само горещовалцовани или горещоизтеглени), 7227 90 (Валцдрат (заготовка за валцоване на тел) от легирани стомани (различни от неръждаемите), горещовалцован, на неравномерно навити рулони), 7213 99 (Валцдрат (заготовка за валцоване на тел) от желязо или от нелегирани стомани, горещовалцован, на неравномерно навити рулони, неупоменат, нито включен другаде), 7213 91 (Валцдрат (заготовка за валцоване на тел) от желязо или от нелегирани стомани, горещовалцован, на неравномерно навити рулони, с кръгло напречно сечение, с диаметър, по-малък от 14 mm)). През РП Тайланд е бил един от петте най-големи експортни пазара на Япония, като е представлявал 17 % от общия износ на тези материали, докато първите пет (без Китай) са представлявали над 60 %. Средната експортна цена за Тайланд е била със 17 % по-висока, отколкото за останалите държави от първите пет (цена за Тайланд 0,90 EUR/kg и цена за останалите държави от първите пет според износа — 0,77 EUR/kg). Въз основа на тази информация не може да се направи заключението, че японските експортни цени за